Diari Oficial de la Generalitat Valenciana


Sumari del DOGV 3656, del 30-12-1999 (1999/10974)

ACORD de 15 de desembre de 1999, del Govern Valencià, pel qual s'autoritza determinat ajustament en l'annex de transferències corrents del programa 315.10, Condicions de treball i administració de les relacions laborals, que permeta la subscripció d'un conveni amb la Confederació d'Organitzacions Empresarials (CIERVAL), així com la subscripció de l'addenda al conveni firmat amb l'Associació de Mútues d'Accidents de Treball de la Comunitat Valenciana, tot això per import global de 60.825.339 de pessetes, que implica la supressió tècnica de la línia de subvenció 2440, i la transferència de l'import restant al capítol II del programa 612.60 Despeses diverses (exp. 11.033/1999-165 i 13.016/1999-276).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10993


Organisme emissor
:   Conselleria d'Economia i Hisenda

Tipus de document
:   Acord

ACORD de 15 de desembre de 1999, del Govern Valencià, pel qual s'autoritza determinat ajustament en l'annex de transferències corrents del programa 315.10, Condicions de treball i administració de les relacions laborals, que permeta la subscripció d'un conveni amb la Confederació d'Organitzacions Empresarials (CIERVAL), així com la subscripció de l'addenda al conveni firmat amb l'Associació de Mútues d'Accidents de Treball de la Comunitat Valenciana, tot això per import global de 52.650.484 de pessetes, que implica la supressió tècnica de la línia de subvenció 2440, i la transferència de l'import restant al capítol II del programa 612.60 Despeses diverses (exp. 11.033/1999-165 i 13.016/1999-276). [1999/X10783]
  
El Govern Valencià, en la reunió del dia 15 de desembre de 1999, adoptà l'acord següent:
  
La Conselleria d'Ocupació ha proposat determinat ajustament en l'annex de transferències corrents del programa pressupostari 315.10, Condicions de treball i administració de les relacions laborals, pel qual es minora la dotació de la línia genèrica 2440, Desenvolupament d'accions de prevenció de riscos laborals PVE, per a la inclusió d'una línia de subvenció que permeta la subscripció d'un conveni amb la Confederació d'Organitzacions Empresarials (CIERVAL) per a la realització de meses sectorials sobre prevenció de riscos laborals, un posterior simposi i una publicació sobre això, així com també dotar de cobertura pressupostaria l'addenda al conveni firmat el 20 d'octubre de 1999, amb l'Associació de Mútues d'Accidents de Treball de la CV per a la realització d'una campanya de sensibilització i conscienciació ciutadana sobre prevenció de riscos laborals, tot això per import global de 83.955.737 de pessetes. Aquestes actuacions es finançaran a càrrec de la línia genèrica 2440, dotada inicialment amb 442.453.262 de pessetes, que al llarg de l'exercici ha sigut objecte de minoració i com que es troba molt avançat l'exercici aquesta línia queda tècnicament suprimida i es proposa transferir al capítol II del programa 612.60, Despeses diverses, l'import restant que ascendeix a 1.400.000 pessetes.
  
En conseqüència, en virtut dels articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 81.18.945.34.1 per import de 1.400.000 pessetes.
  
Segon
  
S'autoritza l'augment de crèdit en l'aplicació pressupostària 16.31.111.59.6 per import de 1.400.000 pessetes.
  
Tercer
  
S'autoritza la modificació de l'annex de transferències corrents del programa 315.10 Condicions de treball i administració relacions laborals, en les línies de subvenció 2610 i 2440.
  
Quart
  
S'autoritza la supressió de la línia de subvenció 2440, Desenvolupament d'accions de prevenció de riscos laborals PVE.
  
Cinqué
  
S'autoritza la inclusió d'una línia de subvenció nominativa en l'annex de transferències corrents del programa 315.10, Condicions de treball i administració de les relacions laborals, l'import i les dades descriptives de la qual s'indiquen a continuació:
  
Denominació: conveni amb CIERVAL sobre prevenció riscos laborals.
  
Import: 37.257.628 de pessetes.
  
Beneficiaris previstos: Confederació d'Organitzacions Empresarials de la Comunitat Valenciana (CIERVAL).
  
Normativa reguladora: conveni.
  
Descripció i finalitats: col·laboració en la realització de meses sectorials en matèria de prevenció de riscos laborals i simposi final.
  
Tipus: nominativa.
  
Fons propis: 78.188.717 de pessetes.
  
València, 15 de desembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO